title: 2013/385/EU: Neuvoston päätös, annettu 15 päivänä heinäkuuta 2013 , päätökseen 2011/492/EU sisältyvien Guinea-Bissaun tasavaltaa koskevien aiheellisten toimenpiteiden soveltamisajan jatkamisesta ja kyseisen päätöksen muuttamisesta

text:
               17.7.2013

               FI

               Euroopan unionin virallinen lehti

               L 194/6

         NEUVOSTON PÄÄTÖS,
   annettu 15 päivänä heinäkuuta 2013,
   päätökseen 2011/492/EU sisältyvien Guinea-Bissaun tasavaltaa koskevien aiheellisten toimenpiteiden soveltamisajan jatkamisesta ja kyseisen päätöksen muuttamisesta
   (2013/385/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000 (1), jäljempänä ’AKT–EU-kumppanuussopimus’, sellaisena kuin se on viimeksi muutettuna Ouagadougoussa Burkina Fasossa 22 päivänä kesäkuuta 2010 (2), ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien välisen sisäisen sopimuksen AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä (3) ja erityisesti sen 3 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvoston päätöksellä 2011/492/EU (4) saatettiin päätökseen AKT–EU-kumppanuussopimuksen 96 artiklan nojalla käydyt neuvottelut Guinea-Bissaun tasavallan kanssa ja hyväksyttiin kyseisen päätöksen liitteessä yksilöidyt aiheelliset toimenpiteet.

               (2)

               Neuvoston päätöksellä 2012/387/EU (5) jatkettiin päätöksen 2011/492/EU voimassaoloa 12 kuukaudella 19 päivään heinäkuuta 2013.

               (3)

               AKT–EU-kumppanuussopimuksen 9 artiklassa esitettyjä olennaisia osia ei edelleenkään kunnioiteta, eivätkä Guinea-Bissaussa vallitsevat olosuhteet takaa ihmisoikeuksien, demokratian periaatteiden ja oikeusvaltioperiaatteen toteutumista.

               (4)

               Päätös 2011/492/EU olisi näin ollen muutettava aiheellisten toimenpiteiden soveltamisajan jatkamiseksi,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2011/492/EU 3 artikla seuraavasti:

      ”3 artikla
      Tämä päätös tulee voimaan päivänä, jona se hyväksytään.
      Sen voimassaolo päättyy 19 päivänä heinäkuuta 2014.
      Sitä tarkastellaan säännöllisesti uudelleen vähintään kuuden kuukauden välein, mieluiten Euroopan ulkosuhdehallinnon ja komission yhteisten seurantakäyntien perusteella.”

   2 artikla
   Tämän päätöksen liitteessä oleva kirje toimitetaan Guinea-Bissaun viranomaisille.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 15 päivänä heinäkuuta 2013.

            Neuvoston puolesta

            Puheenjohtaja

         V. JUKNA

      (1)  EYVL L 317, 15.12.2000, s. 3.

      (2)  EUVL L 287, 4.11.2010, s. 3.

      (3)  EYVL L 317, 15.12.2000, s. 376.

      (4)  Neuvoston päätös 2011/492/EU, annettu 18 päivänä heinäkuuta 2011, Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen 96 artiklan nojalla Guinea-Bissaun tasavallan kanssa käydyn neuvottelumenettelyn päättämisestä (EUVL L 203, 6.8.2011, s. 2).

      (5)  EUVL L 387, 17.7.2012, s. 1.

      LIITE
      Arvoisat vastaanottajat,
      Brysselissä 29 päivänä maaliskuuta 2011 AKT–EU-kumppanuussopimuksen 96 artiklan puitteissa käytyjen neuvottelujen jälkeen Euroopan unioni päätti 18 päivänä heinäkuuta 2011 neuvoston päätöksellä 2011/492/EU hyväksyä aiheelliset toimenpiteet, mukaan lukien suunnitelma keskinäisistä sitoumuksista, joita noudattamalla EU:n yhteistyötä Guinea-Bissaun kanssa voidaan vähitellen jatkaa.
      Neuvoston päätöksen 2011/492/EU voimassaoloa jatkettiin 16 päivänä heinäkuuta 2012 annetulla neuvoston päätöksellä 2012/387/EU yhdellä vuodella 19 päivään heinäkuuta 2013.
      Kaksitoista kuukautta tämän voimassaolon jatkamisen jälkeen Euroopan unioni katsoo, ettei merkittävää edistystä ole tapahtunut, ja se on sen vuoksi päättänyt jatkaa päätöksen 2011/492/EU soveltamisaikaa 19 päivään heinäkuuta 2014.
      Euroopan unioni haluaa edelleen korostaa Guinea-Bissaun kanssa tulevaisuudessa tehtävän yhteistyön merkitystä ja vahvistaa valmiutensa jatkaa vuoropuhelua ja edistyä lähitulevaisuudessa niin, että täysimääräistä yhteistyötä on mahdollista jatkaa.
      Kunnioittavasti

               Neuvoston puolesta

            C. ASHTON

               Puheenjohtaja

               Komission puolesta

            A. PIEBALGS

               Komission jäsen